Karttulan kirjaston lukupiiri
2023-09-04 12:00 - 13:00, 2023-10-02 12:00 - 13:00 (Europe/Helsinki) | Karttulan kirjasto, Kissakuusentie 20, Karttula, 72100, Suomi
Karttulan lukupiirit syksyllä 2023
Lukupiiri kokoontuu alla lueteltuina päivinä Karttulan kirjaston lukusalissa klo 12–13.

Ma 4.9.
Oates, Joyce Carol: Elämäni rottana
Elämäni rottana kertoo Violet Rue Kerriganista, joka saa kaksitoistavuotiaana tietää isoveljiensä murhanneen juuriltaan afroamerikkalaisen koulukaverinsa. Voiko ihminen tehdä moraalisesti oikein, mutta kuitenkin katua katkerasti valintojaan?
Ma 2.10.
Kanto, Anneli: Haihtuneet
Pikkupaikkakunnalla on kadonnut ihmisiä. Katoamiset huolestuttavat paikallisia, mutta paikkakunnan uskonnollinen yhteisö pyrkii sulkemaan heidän suunsa. Tuotteliaan ja rakastetun kirjailijan uusi aluevaltaus dekkarikirjailijana. Kirja aloittaa trilogian.

Ma 6.11.
Donoghue, Emma: Huone
Kirjan kertojaminä on viisivuotias Jack, jonka koko maailma on huone, jossa hän asuu äitinsä kanssa. Koskettava, mutta myös elämänmyönteinen kertomus vankeudessa asuvan äidin ja pojan elämästä ja paosta vapauteen.
11.12
Summanen, Jaakko: Risteys
Kirja kertoo sodan jälkeisen ajan jälleenrakentamisesta yhden perheen ja yhden maalaiskylän tapahtumien kautta. Antti Heikkinen on koonnut kirjan Jaakon pöytälaatikkotekstien pohjalta.

Pääkirjaston satutunnit syksyllä 2023
2023-09-06 10:00 - 10:30, 2023-09-13 10:00 - 10:30, 2023-09-20 10:00 - 10:30, 2023-09-27 10:00 - 10:30, 2023-10-04 10:00 - 10:30 | Pääkirjasto, Maaherrankatu 12, Kuopio, 70100, Suomi
Satutunnit pidetään lasten- ja nuortenosastolla keskiviikkoisin klo 10. Satutunti kestää n. puoli tuntia ja se sopii 3-7 -vuotiaille. Kerran kuussa satutunti on tukiviitottu.
HUOM! Syyskuun satutunnit pidetään pääkirjaston kokoussalissa, 1. krs.
Ei ennakkoilmoittautumista. Tervetuloa!
Lisätiedot sähköpostilla lastenosasto.kirjasto@kuopio.fi tai numerosta 044 7182 321.

Kantin kestävä keskiviikko: Vetoketjun vaihtotalkoot, OMPELUSEURAT
2023-09-06 16:30 - 19:00 | Kuopion museon monitoimi- ja työpajatila, Museokatu 1, Kuopio, 70100, Suomi
Kantin kestävä keskiviikko -tapahtumasarjan seuraava kerta OMPELUSEURAT: Vetoketjun vaihtotalkoot on 6.9. klo 16.30-19.00 Kuopion museon
monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT tuovat omalla vuorollaan paikalle ompelukoneet ja ammattitaitoisia ohjaajia, jolloin jokaisella on mahdollisuus tulla korjaamaan omia rikkinäisiä vaatteitaan. Lisäksi Kuopion kaupunginkirjaston asiantuntijat koostavat vinkkilistan, jonka avulla kirjastosta voi lainata lisää kutakin aihetta käsittelevää kirjallisuutta.
SYYSKAUDEN 2023 TULEVA OHJELMA

6.9. klo 16.30-19 OMPELUSEURAT: Vetoketjun vaihtotalkoot.

4.10. klo 16.30-18 Intendentti Pekka Kankkunen: Kuinka säilytät valokuvasi jälkipolville.

11.10. klo 16.30-19 OMPELUSEURAT: Parsintapaja.

1.11. klo 16.30-19 OMPELUSEURAT: Farkunpaikkaus.

13.12. klo 16.30-18 Ilmastokeskustelu.

(Ohjelmamuutokset ja täydennykset mahdollisia!)
Tapahtumat museon monitoimitilassa, vapaa pääsy. Luentosisällöt striimataan Kuopion museon Youtube-kanavalle.
Kantti – tiedon ja tarinoiden kortteli on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon. Kantti-yhteistyönä toteutetaan Kantin kestävä keskiviikko -tapahtumasarjaa, jossa vuorottelevat OMPELUSEURAT omilla korjausompelupajoillaan sekä museon ja kirjaston tuottamat, kestävään kehitykseen liittyvät teemaillat.

Kirjastokeikalla: Jone Peckarinin Wanhat laulut -kiertue
2023-09-06 17:30 - 18:15 | Pääkirjasto, Maaherrankatu 12, Kuopio, 70100, Suomi
Jone Peckarinin Wanhat laulut -kiertue keskiviikkona 6.9. klo 17.30 pääkirjaston ylälavalla.
Kuopiolainen muusikko ja lauluntekijä Jone Peckarin esittää vanhoja suomalaisia lauluja. Esitysten lomassa on myös tilaa laulujen ja niiden esittäjien muistelulle ja keskustelulle.
Tapahtuman kesto noin 45 min.
Vapaa pääsy!

Pyörön kirjaston lukupiiri
2023-09-06 17:30 - 18:30, 2023-10-04 17:30 - 18:30 | Pyörön kirjasto, Jalkasenkatu 3, Kuopio, 70820, Suomi
Pyörön kirjaston lukupiiri
Syksy 2023
Ke 6.9.
Jori Reijula: Lattesamurai
Ke 4.10.
Ransom Riggs: Neiti Peregrinen koti eriskummallisille lapsille
Ke 1.11.
Katariina Vuori: Kasvun paikka
Ke 13.12.
Richard Osman: Torstain murhakerho
Kokoonnumme yllä mainittuina päivinä klo 17.30–18.30 Pyörön kirjastossa.
Tervetuloa mukaan!

Icasos-kustantamon kirjanjulkistustilaisuus
2023-09-06 17:30 - 19:00 | Pääkirjasto, Maaherrankatu 12, Kuopio, 70100, Suomi
Icasos-kustantamon kirjanjulkistustilaisuus keskiviikkona 6.9.2023 klo 17.30 pääkirjaston kokoussalissa. Tilaisuutta voi seurata myös etänä livestriimissä Kuopion kaupunginkirjaston Facebook-sivulla.
Mukana neljä kirjailijaa ja kuvittaja:

J P Koskinen: Hugo ja hirmuinen ihmisbakteeri, kuvittanut Pasi Leinonen (lastenkirja)
Leo Makkonen: Mogadishun taksiasema (runokokoelma)
Kirsi Pehkonen: 24 joulutarinaa (jouluisia novelleja)
Marja-Leena Tiainen: Jäämeren vettä, Laatokan laineita (Kinnaslahti-sarjan kolmas osa)

Tekijöitä haastattelee kustantaja Tatu-Pekka Kekäläinen.
Vapaa pääsy. Järjestäjinä Icasos-kustantamo ja Kuopion kaupunginkirjasto.

Bee-bot -paja pääkirjastolla
2023-09-07 13:00 - 15:00 | Pääkirjasto, Maaherrankatu 12, Kuopio, 70100, Suomi
Tervetuloa testaamaan Bee-botteja pääkirjastolle! Bee-bot paja järjestetään torstaina 7.9 klo 13–15 pääkirjaston lasten- ja nuortenosaston työpajatilassa. Pajassa voi kokeilla, millaista on ohjelmoida pieni robotti liikkumaan. Onnistuuko bottisi läpäisemään labyrintin, saatko sen tanssimaan tai selvittämään nuoliarvoituksen? Tule kokeilemaan!
Vapaa pääsy. Lisätiedot: lastenosasto.kirjasto@kuopio.fi tai p. 044 71 82 321.

Svenska klubben
2023-09-07 17:00 - 18:00, 2023-09-21 17:00 - 18:00, 2023-10-09 17:00 - 18:00 | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Kokoontumiskerrat syyskaudella:
TO 7.9. klo 17
TO 21.9. klo 17
MA 9.10. klo 17
MA 23.10. klo 17
MA 6.11. klo 17
MA 20.11. klo 17
MA 4.12. klo 17
Tervetuloa mukaan!

Sarjakuvalukupiiri
2023-09-07 17:30 - 18:30 | Etäyhteydellä, Suomi
Kaipaatko nopeaa luettavaa? Haluaisitko jutella muiden kirjallisuudesta ja sarjakuvista kiinnostuneiden kanssa? Tule sarjakuvalukupiiriin!
Sarjispiiri kokoontuu jälleen etänä! Tapaamme syksyllä 2023 kolme kertaa torstai-iltaisin ilmaisen Zoom-palvelun välityksellä. Lukupiirissä jutellaan teoksen herättämistä ajatuksista rennosti ja matalalla kynnyksellä.
to 7.9. klo 17.30
Johanna Aulén: Tsernobylin koirat
to 12.10. klo 17.30
Jupu: Koirapuistojen nainen
to 30.11. klo 17.30
Alice Oseman: Heartstopper 1
Osallistumislinkki: https://us02web.zoom.us/j/94649957647 (lyhytlinkki )
Osallistumistunnus mobiililaitteille: 946 4995 7647.
Sarjakuva-asiantuntemusta ei tarvita, ja mukaan voi tulla yhdelle tai useammalle kerralle. Ei ole väliä, oletko meille jo vanha tuttu vai onko tämä ensimmäinen kertasi lukupiirissä koskaan.
Lukupiiri toimii hyvin myös kirjavinkkauksena – tule kuuntelemaan keskustelua, jos haluat löytää uutta kiinnostavaa luettavaa! Etälukupiiriin voi osallistua kuka vain ja mistä päin maailmaa tahansa!
Tervetuloa!

Kirjastohetket Pyörön kirjastossa
2023-09-08 09:15 - 09:45, 2023-10-06 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa lasten kirjastohetkiin Pyörön kirjastoon! Kirjastohetket on ensisijaisesti tarkoitettu ilmoitetuille ikäryhmille. Hetket ovat maksuttomia.
Yhteistyössä Sanataidekoulu Aapeli.

Jynkän kirjaston lukupiiri
2023-09-12 16:00 - 17:30, 2023-10-10 16:00 - 17:30 | Jynkän kirjasto, Maitotie 2, Kuopio, 70780, Suomi
Syksyllä 2023 Jynkän kirjaston lukupiiri kokoontuu tiistaisin klo 16.00–17.30:
12.9.
Harper Lee: Kuin surmaisi satakielen
10.10.
Vesa Haapala: Alexis : elämänkertomus
7.11.
Maria Turtschaninoff: Suomaa
12.12.
Joel Haahtela: Yö Whistlerin maalauksessa

Klassikkolukupiiri
2023-09-12 17:30 - 18:30 | Pääkirjasto, Maaherrankatu 12, Kuopio, 70100, Suomi
Klassikkolukupiiri kokoontuu syksyllä kerran kuussa tiistaisin klo 17.30–18.30 pääkirjaston koulutustilassa (1.kerros, lasten- ja nuortenosaston perällä).
Ilmoittautumista tai kirjallisuuden tuntemusta ei tarvita, ja mukaan voit tulla useammalle tai vaikka vain yhdellekin kerralle.
ti 12.9.
Richard Adams: Ruohometsän kansa
ti 17.10.
William Golding: Kärpästen herra
ti 14.11.
Jane Austen: Viisasteleva sydän
ti 19.12.
George Orwell: 1984

Kurkimäen kirjaston kärpässienityöpaja
2023-09-13 12:00 - 16:00 | Kurkimäen kirjasto, Kurkimäentie 455, Kuopio, 71480, Suomi
Tervetuloa Kurkimäen kirjastossa järjestettävään kärpässienityöpajaan ke 13.9. klo 12 – 16!

Vehmersalmen kirjaston neulelukupiiri
2023-09-13 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjaston neulelukupiiri
kokoontuu syksyllä 2023 klo 17.00–18.00 seuraavasti:
Ke 11.10.
Jari Järvelä: Aino A.
Ma 6.11. (huom. poikkeava viikonpäivä!)
Jaana Skyttä: Huvituksen kartanon tytöt
Ke 13.12.
Eve Hietamies: Numeroruuhka
Lukupiirissä keskustellaan rennolla otteella luetusta kirjasta ja käsitöistä. Ei ennakkoilmoittautumista.
Tervetuloa!

Lautapeli-illat 15-200-vuotiaille
2023-09-20 15:00 - 18:30 | Pääkirjasto, Maaherrankatu 12, Kuopio, 70100, Suomi
Syksyllä pääkirjastolla lautapelaillaan yhdessä useamman kerran! Lautapeli-ilta on tarkoitettu kaikille 15-200-vuotiaille, ja se pidetään syksyllä neljä kertaa vaihtuvin teemoin.
Ajankohdat ja teemat:
pe 25.8. klo 15-18.30 (2. kerroksen kirjahalli)
Pakopelit (peli-ilta osana Taiteiden yön tapahtumia)
ke 20.9. klo 15-18.30 (2. kerros, lavan luona)
Korttipelit
Korteilla pelattavia pelejä laidasta laitaan.
ke 18.10. klo 15-18.30 (2. kerros, lavan luona)
Harry Potter- ja fantasiapelit (peli-ilta osana pääkirjaston Harry Potter -tapahtumaa)
ke 8.11. klo 15-18.30 (2. kerros, lavan luona)
Kaikenlaiset pelit, ei teemaa! (peli-ilta osana Peliviikon tapahtumia)
Tule viettämään hauskaa peli-iltaa kirjastoon mukavassa seurassa! Voit osallistua yksin tai yhdessä kavereiden kanssa. Tutustu teemanmukaisiin peleihin tai valitse jokin muu esillä olevista peleistä. Henkilökuntaa on mukana opastamassa ja pelailemassa.
Tervetuloa!

Kirjastohetket Jynkän kirjastossa syksyllä 2023
2023-09-27 09:30 - 10:00, 2023-10-11 09:30 - 10:00 | Jynkän kirjasto, Maitotie 2, Kuopio, 70780, Suomi
Kirjastohetket Jynkän kirjastossa pidetään:
pe 18.8. klo 9.30
ke 27.9. klo 9.30
ma 11.10. klo 9.30
Teemana Tytöt pystyy mihin vaan! (Kirjaston oma tilaisuus)
pe 3.11. klo 9.30
pe 1.12. klo 9.30
Yhteistyössä Sanataidekoulu Aapeli

Luontokirjalukupiiri
2023-09-27 17:00 - 18:00 | Etäyhteydellä, Suomi
Luontokirjalukupiiri kokoontuu kerran kuukaudessa keskiviikkoisin klo 17.00–18.00. Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla.
Osallistumaan pääset linkillä https://zoom.us/j/99576520794 tai QR-koodilla:

Ennakkoilmoittautumista ei tarvita.
Lisätietoja saa osoitteesta aikuistenosasto.kirjasto@kuopio.fi
Ke 23.8.2023
Kunttu, Panu: Kaikki luodon linnut
Myös e-kirjana: Kaikki luodon linnut / E-kirja (bibliolibrary.fi)
Ke 27.9.2023
Aaltola, Elisa: Esseitä eläimistä
Myös e-äänikirjana: Esseitä eläimistä / Äänikirja (bibliolibrary.fi)
Ke 25.10.2023
Powers, Richard: Hämmästys

Elävä äänikirja
2023-10-04 17:00 - 18:00 | Pääkirjasto, Maaherrankatu 12, Kuopio, 70100, Suomi
Kaipaatko lepoa päivän rientojen jälkeen?
Tule kuuntelemaan ääneenluettua kirjallisuutta, käsityön kanssa tai ilman!
Tilaisuudessa luetaan erilaisia, lyhyitä tekstejä.
Paikka: Pääkirjasto, Kohtaamo (Museokadun sisäänkäynnin vieressä)
Aika: Klo 17 alkaen
to 24.8. | ke 4.10. | ke 1.11. | ke 13.12.
Kirjasto tarjoaa osallistujille iltateen. Jos kätesi kaipaavat tekemistä, paikan päältä löydät värityskuvia ja helppoja virkkuutöitä.
Tervetuloa!

Tuusniemen kirjaston näyttelyitä lokakuussa
2023-10-06 08:00 - 2023-10-28 15:00 | Tuusniemen kirjasto, Keskitie 34-38, Tuusniemi, 71201, Suomi
Ritva Salon Veikeät virkatut koirat
esillä 30.9.–28.10.2023.
Hahmot perustuvat Kerry Lordin samannimiseen kirjaan.
Lisäksi Tuusniemen alakoulun 3.–4.-luokkalaisten kuviskerholaisten taidetta
näytteillä lokakuun ajan.
Tervetuloa!
